Na temelju članka 391. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09,143/12, 152/14, 81/15. i  94/17), članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21 ) i Odluke o načinu raspolaganja, korištenja i upravljanja nekretninama u vlasništvu Općine Kloštar Podravski („Službeni glasnik Koprivničko-križevačke županije“ broj 5/16), Općinsko vijeće Općine Kloštar Podravski raspisuje:

JAVNI NATJEČAJ
za prodaju zemljišta u vlasništvu Općine Kloštar Podravski

1. Raspisuje se Javni natječaj za prodaju zemljišta u vlasništvu Općine Kloštar Podravski te se na prodaju izlažu zemljišta kako slijedi:

ZEMLJIŠTE BROJ 1, upisano u

· kč.br. 1538/1 k.o. Kozarevac, put, površine 94 m2
· katastarska čestica upisana je u u zemljišno knjižni uložak broj 4007 k.o. Kozarevac.

vlasnički dio 1/1, po početnoj cijeni od 280,00 EUR.

ZEMLJIŠTE BROJ 2. upisano u

· kč.br. 498/1 k.o. Kozarevac, pašnjak, površine 1363 m2
· kč.br. 499//1 k.o. Kozarevac, pašnjak površine 133 m2.
katastarske čestice upisane su u u zemljišno knjižni uložak broj 3780 k.o. Kozarevac.
vlasnički dio 1/1, po početnoj cijeni od 740,00 EUR.

Zemljišta iz prethodnog stavka izlažu se prodaji prema načelu „viđeno-kupljeno“, što isključuje sve naknadne prigovore kupca.


2. Pravo sudjelovanja u ovom Javnom natječaju imaju fizičke i pravne osobe (u daljnjem tekstu: ponuditelj), koje prema pozitivnim propisima Republike Hrvatske mogu stjecati vlasništvo zemljišta u RH i koje nemaju dospjelih financijskih obveza prema Općini Kloštar Podravski.

3. Ponuditelj, koji se natječe za kupnju zemljišta izložene na prodaju dužan je za sudjelovanje u istom, uplatiti za korist Općine Kloštar Podravski jamčevinu koja iznosi 10% od utvrđenog iznosa početne cijene, a koja je naznačena u točki 1. ovog Javnog natječaja. Jamčevina se uplaćuje na žiro-račun Općine Kloštar Podravski, IBAN:HR4424020061819400009, s pozivom na broj HR68 7706-OIB ponuditelja, do isteka roka za podnošenje ponuda.


4. Rok za podnošenje ponuda je 24. ožujka 2026. godine, do 10:00 sati, bez obzira na način dostave.

5. Ponuda za kupnju zemljišta dostavlja se u zatvorenoj omotnici i obavezno sadrži:
· pisanu ponudu za zemljište označeno brojem  1 do 2, u kojoj je naznačen iznos (isključivo u eurima) koji ponuditelj nudi kao kupoprodajnu cijenu, ime i prezime odnosno naziv ponuditelja ponude, podatak o osobnom identifikacijskom broju (OIB) ponuditelja, broju žiro-računa ili tekućeg računa na koji se može izvršiti povrat jamčevine,
· dokaz o uplati jamčevine,
· izjavu o prihvaćanju svih uvjeta utvrđenih ovim Javnim natječajem (primjer dostupan na web stranici Općine Kloštar Podravski, www.klostarpodravski.hr),
· presliku osobne iskaznice ponuditelja ukoliko je ista fizička osoba, odnosno presliku dokaza o registraciji pravne osobe, ako je ponuditelj pravna osoba (dokaz o registraciji pravne osobe ne smije biti stariji od 3 mjeseca).


6. Ponude za kupnju zemljišta koja je izložena na prodaju u ovom Javnom natječaju dostavljaju se s naznakom: „JAVNI NATJEČAJ ZA PRODAJU ZEMLJIŠTA – NE OTVARAJ!“ na sljedeću adresu: OPĆINA KLOŠTAR PODRAVSKI, KRALJA TOMISLAVA 2, 48362 KLOŠTAR PODRAVSKI.
Nerazumljive, neodređene, nepotpune i nepravovremene ponude, kao i ponude u kojima je iznos ponuđene kupoprodajne cijene niži od onog određenog u početnoj cijeni neće se razmatrati.

7. Javno otvaranje pristiglih ponuda obaviti će Povjerenstvo za provedbu javnog natječaja za prodaju zemljišta u vlasništvu Općine Kloštar Podravski dana 24. ožujka 2026. godine, s početkom u 11:00 sati  u Općinskoj vijećnici Općine Kloštar Podravski, dok će o rezultatima izbora svi ponuditelji biti pismeno obaviješteni najkasnije u roku od 15 dana od dana otvaranja ponuda.
Konačnu odluku o odabiru najpovoljnijeg ponuditelja za kupnju zemljišta iz ovog Javnog natječaja donijeti će Općinski načelnik.


           8. Općina Kloštar Podravski ne odgovara za eventualnu neusklađenost podataka koji se odnose na površinu, kulturu ili namjenu zemljišta, a koji mogu proizaći iz katastarske, zemljišno-knjižne i druge dokumentacije i stvarnog stanja u prostoru.


9. Kriterij za odabir je najviša ponuđena cijena. Ukoliko su dva ili više ponuditelja ponudili istu cijenu za zemljište iz članka 1. ove Odluke, najpovoljnijom ponudom smatrati će se ona ponuda koja je zaprimljena ranije.

10. Ponuditeljima koji su sudjelovali u ovom Javnom natječaju, a koji nisu izabrani kao najpovoljniji, vratiti će se iznos uplaćene jamčevine u roku od 15 dana od dana donošenje Odluke o odabiru najpovoljnijih ponuditelja. Ponuditeljima koji su izabrani kao najpovoljniji, uplaćena jamčevina uračunat će se u kupoprodajnu cijenu.

11. Općinski načelnik s odabranim najpovoljnijim ponuditeljima će u roku od 15 dana od dana donošenja Odluke o odabiru najpovoljnijeg ponuditelja pristupiti sklapanju Ugovora o kupoprodaji predmetnih zemljišta.
Najpovoljniji ponuditelji koji odustanu od ponude nakon donošenja navedene Odluke i ne pristupe sklapanju ugovora o kupoprodaji u za to ostavljenom roku ili ne uplate u cijelosti ugovorenu cijenu u skladu sa ugovorom o kupoprodaji, gube pravo na povrat uplaćene jamčevine,  a zemljišta će se izložiti prodaji na novom javnom natječaju.

12. Kupoprodajnu cijenu kupac je dužan uplatiti jednokratno u roku od 30 dana od dana sklapanja ugovora.
Troškove solemnizacije, ovjere i zemljišnoknjižne provedbe Ugovora snosi kupac.

13. Upis prava vlasništva na kupljenom zemljištu kupac može ishoditi na temelju Ugovora o kupoprodaji i potvrde Općine Kloštar Podravski kojom se dokazuje isplata cjelokupne kupoprodajne cijene za kupljeno zemljište za korist prodavatelja.

14.Općinski načelnik zadržava pravo poništenja ovog Javnog natječaja u dijelu ili u cijelosti bez posebnog obrazloženja.

15.Dodatne informacije mogu se dobiti u Jedinstvenom upravnom odjelu Općine Kloštar Podravski, na telefon broj: 048/816-066 ili putem e-mail-a: procelnik.natasa@klostarpodravski.hr

                                        OPĆINSKO VIJEĆE OPĆINE KLOŠTAR PODRAVSKI



KLASA:940-01/25-01/08
URBROJ: 2137-16-01/01-26-07
Kloštar Podravski, 16. ožujka 2026.

